אדם מביא
אדם מביא על עצמו; את המקום אליו שלח עיניו,; לולא נשא לשם עיניו; היה המקום נשאר בשלו; והאיש היה נוח בתוכו.; מביתו הולך אדם; להביא מילים של אחרים; להשמיע אותן בפי אביו ואימו.; הם בודקים בידיו; אם הביא עבורם את הדיבור עצמו.; אדם אינו צריך; שדות בחייו; שתמיד יכול הוא; לתעות בין חדרי ביתו,; לשאול היכן רועים אחיו; ולחפש פריחה בקיר ילדותו.; תמיד בביתו מישהו; ישמור עבורו את אסונו; ומישהו אחר יחלום את חלומו.; 